Vilja Las Estreljasas

Vilja Las Estreljasas ( – 'žvaigždžių miestelis') – gyvenvietė Antarktyje, Pietų Šetlando salose, Šv. Jurgio salos pietvakariuose, Fildeso pusiasalyje. Priklauso Čilei. Tai civilinė Čilės gyvenvietė, esanti šalia Prezidento Eduardo Frėjaus Montalvos karinės oro bazės. Vilja Las Estreljasas administraciškai valdomas iš Puerto Viljamso, esančio už 950 km į šiaurės vakarus. Kartu su Fortin Sarchento Kabralio gyvenviete prie argentiniečių Esperansos bazės tai yra vienintelė nuolat gyvenama civilinė gyvenvietė Antarktyje.

Dauguma miestelio gyventojų yra bazėje tarnaujančių kariškių šeimos nariai. Nuolatinių gyventojų nėra – paprastai gyvenama dvejus metus, vėliau vienus gyventojus pakeičia kiti. Gyventojų skaičius svyruoja tarp 80 ir 150.Tijana Radeska. Villa Las Estrellas – The small Chilean town in the middle of the Antarctica, Outdoor Revival

Pietų Šetlando salos, kuriose yra Vilja Las Estreljasas, pagal Antarktidos sutartį nepriklauso jokiai šaliai, nors į jas pretenzijas yra pareiškusios Jungtinė Karalystė, Argentina ir Čilė. Pastaroji Vilja Las Estreljasą laiko esant Čilėje, Magelano ir Čilės Antarktidos regione, Čilės Antarktidos provincijoje, Antarktidos komunoje.Reportes Estadísticos Comunales 2012

Vilja Las Estreljase yra Leitenanto R. Maršo oro uostas (užsakomieji skrydžiai į Punta Arenasą), aštuonmetė mokykla, Čilės aviacijos bazės medicinos punktas, Švč. Marijos Taikos Karalienės koplyčia, sporto salė, suvenyrų krautuvėlė, hostelis, banko,«Primer bancario cuenta su valiosa experiencia». El Mercurio. 8 de abril de 1985.  pašto, registrų centro skyriai, prekybos centras, telekomunikacijų antenos. Plėtojamas turizmas.VILLA LAS ESTRELLAS, VisitChile.com

Klimatas Vilja Las Estreljase palyginti švelnus: vasarą temperatūra laikosi apie 0–3 °C, žiemą apie -6 °C. Oras drėgnas, dažnai ūkanotas. Per metus iškrinta ~490 mm kritulių.Cerda, Jorge; Zamora, Monica (2007). „CLIMATOLOGÍA DE LA PENINSULA ANTARTICA Y DE LA BASE PRESIDENTE EDUARDO FREI MONTALVA“. Climatologica Antartica. Dirección Meteorológica de Chile.

Vilja Las Estreljasas įkurtas 1984 m. kaip Prezidento Eduardo Frėjaus Montalvos karinės oro bazės gyvenvietė.Servicio Nacional de Turismo (Agosto de 1987). «Historia del turismo en Chile»

 Šaltiniai 

Kategorija:Čilės miesteliai
Kategorija:Antarktidos geografija